Sekolah Menengah Jenis Kebangsaan Confucian

Sekolah Menengah Jenis Kebangsaan Confucian merupakan sebuah Sekolah Menengah Jenis Kebangsaan Cina yang terletak di Lorong Hang Jebat, Kuala Lumpur. Pada tahun 2025, Sekolah Menengah Jenis Kebangsaan Confucian memiliki jumlah keseluruhan murid seramai 968 orang. Ia mempunyai seramai 75 orang guru.2009 Sekolah memulakan servis pada tahun 1963 dan mengunakan bangunan sekolah swasta (Sekolah Menengah Confucian Persendirian) sejak itu. Lagu Sekolah Lirik Lagu di atas merupakan lagu rasmi sekolah SMJK Confucian, SRJK(C) Confucian dan Sekolah Menengah Confucian (Swasta). Sejarah Pada tahun 1906, seorang nazir bernama Low Si Ji bercadang mewujudkan sekolah untuk keperluan pendidikan orang Cina di Tanah Melayu. Encik Loke Yew mendermakan RM30,000 untuk menyewa 3 buah rumah baru di kampung Attap untuk dijadikan sekolah yang kemudian dinamakan Sekolah Menengah Confucian. Pada tahun 1942, Sekolah terpaksa ditutup akibat serangan Jepun. Bangunan sekolah diduduki oleh tentera Jepun dan segala kemudahan dimusnahkan. Selepas peperangan pada tahun 1945, Lembaga Pengelola Sekolah melantik Encik Lim Lian Geok sebagai Pengerusi Jawatankuasa Pemulihan Sekolah bersama empat orang AJK bertanggungjawab memulihkan sekolah. Pada tahun 1962, Sekolah Menengah Confucian menerima cadangan daripada Kementerian Pendidikan Malaysia untuk memisahkan sekolah menjadi Sekolah Menengah Jenis Kebangsaan. Namun Sekolah Menengah Confucian (SUWA) diteruskan dengan Moto dan Visi Sekolah Menengah Confucian. Pada tahun yang sama, kerajaan telah memberikan tanah berdekatan Jalan Sungai Besi untuk pembinaan sekolah rendah. Pada tahun 1963, Sekolah Menengah Jenis Kebangsaan Confucian (SMJK Confucian) dengan rasminya dipisahkan daripada Sekolah Menengah Confucian (SUWA, dulu dikenali sebagai SM Confucian). Oleh kerana Sekolah Menengah Confucian (SUWA) ialah pemilik tanah dan harta Sekolah Menengah Confucian, Lembaga sekolah SUWA dengan murah hati meminjamkan bangunan lama kepada Sekolah Menengah Jenis Kebangsaan Confucian (SMJK Confucian) walaupun sekolah SMJK Confucian ialah hak milik atau sekolah kerajaan. Untuk membalas kesyukuran, SMJK Confucian juga memberi sokongan sepenuh-penuhnya kepada pemilik tanah SM Confucian (SUWA) dengan membantu mendapatkan dana untuk bangunan sekolah baru yang berada di atas tanah yang sama. Apa Maksud CF atau sekolah conforming Sekolah conforming (CF) juga dikenali sebagai SMJK (Sekolah Menengah Jenis Kebangsaan). Ia diklasifikasi sebagai sekolah bantuan kerajaan. Kerajaan memberikan gaji kakitangan sekolah, memberi sokongan dan sekolah adalah dalam pentadbiran kerajaan. Sekolah conforming juga ialah hak milik kerajaan. Alamat Sekolah Menengah Jenis Kebangsaan Confucian Lorong Hang Jebat, Kuala Lumpur Pautan luar